Земя

Земята през 32 970 г. преди ГЕ (2030 г. след Христа и 0 г. от Космическата ера)

**Земята** е третата планета в Слънчевата система. Тя е най-голямата от земеподобните планети в тази система и единствената, на която според съвременните научни схващания има живот. Земята е формирана преди около 4,54 милиарда години и скоро след това придобива единствения си естествен спътник – Луната. От всички животински видове, които са се развили на Земята, човекът (*Homo sapiens*) е единственият, който е развил интелигентност.

Астрономическият символ на Земята е окръжност с кръст, представляващ един меридиан и екватора.

Външната обвивка на Земята е разделена на няколко твърди сегмента или тектонски плочи, които постепенно мигрират под повърхността през периоди от милиони години. Около 71% от повърхността е покрита от соленоводни океани, а останалото са континентите, островите, реките и езерата. Земята е единствената планета в Слънчевата система, на която е открита вода в течно състояние.[6][7] Вътрешността на Земята остава активна, с тънък слой земна мантия, течно външно ядро, генериращо магнитно поле и твърдо вътрешно ядро.

## История

За повече погледнете История на Земята .

Според най-разпространените и приети теории Земята се формира преди 4,5 милиарда години заедно с другите планети на Слънчевата система, поради акреция от оригиналната слънчева мъглявина. Няколко милиона години след това, една малка протопланета, Тея, се сблъсква със Земята; след този гигантски сблъсък се формира единственият естествен спътник на Земята: Луната. След като земната повърхност се е изстудила, се появява водата, най-вероятно премесена от многобройни метеорити и комети, и се създават първите океани. В тази първична водна среда се появяват първите органични молекули и след това първите едноклетъчни организми.

В течение на повече от три милиарда години животът се развива бавно, но неудържимо, променяйки земната среда; фотосинтетичните живи същества обогатяват атмосферата с кислород и се появяват многоклетъчните организми. След това се появяват гръбначните живи форми. Бързо се развиват рибите и от тях първите земноводни животни, които се прехвърлят и на сушата. От тези първи организми, които могат да дишат въздуха, се развиват влечугите, между които динозаврите завладяват Земята са стотици милиона години. В течение на този период се развиват и първите бозайници, които започват да завладяват земната среда след изчезването на динозаврите поради импакта на Земята с голям астероид.

Няколко десетки милиона години след това в Африка се разиват особени бозайници: приматите. От тях преди няколко години се развиват човекоподобните и след това нашият вид: човекът (*Homo Sapiens*)о.

## Физически характеристики

### Форма

*Формата на Земята* се нарича *геоид*. Земята е огромно скално кълбо, което се върти в пространството около оста си, но това кълбо не е правилно, тъй като Земята е сплескана откъм полюсите и повърхността ѝ е релефна. Земята е най-голямата от четирите слънчеви планети от земен тип по отношение на размер и маса. От тези четири планети (Меркурий, Венера, Земята и Марс), Земята има най-висока плътност, най-висока гравитация по повърхността, най-силно магнитно поле, и най-бързо въртене. Тя е планета с активни тектонични плочи.

Въртенето на планетата създава екваториалната изпъкналост, затова диаметърът на екватора е с 43 km по-голям от този на полюсите.[8]
Средният диаметър на планетата е около 12 742 km, което е около 40 000 km/π, като метърът като мерна единица първоначално е дефиниран като 1/10 000 000 от разстоянието от екватора до Северния полюс през Париж, Франция. Най-големите точки с отклонения на повърхността на Земята са връх Еверест (8848 m над морското равнище) и Марианската падина (11 022 m под морското равнище). Поради издуването на Земята към екватора, най-отдалечената от центъра на Земята точка е всъщност връх Чимборасо в Еквадор (6384,4 km).